Dagtilbuds-, Skole- og Familieudvalget (DSFU) — 2022-09-12

Punkt 1: Godkendelse af dagsorden
Sagsnummer: EMN-2022-00633

Punkt 2: Godkendelse af nye principper for udbud af tandplejeydelser i den nordlige del af kommunen
Sagsnummer: EMN-2021-00854

Punkt 3: Godkendelse og drøftelse af plan for håndtering af kapacitetsudfordringer på det specialiserede område
Sagsnummer: EMN-2022-04053
Resumé: Skoleområdet har de seneste år arbejdet med at skabe inkluderende læringsmiljøer gennem indsatsen Alle Skal Med med henblik på, at flere børn lykkes i almenskolen. Stigningen i indbyggertallet og den fortsat stigende segregeringsgrad nødvendiggør imidlertid, at kapaciteten på specialområdet udvides. Skolechefen anbefaler udvalget at igangsætte et projekt med fokus på at frembringe kvalificerede løsningsforslag til at håndtere kapacitetsudfordringerne for indeværende skoleår og foreløbigt yderligere to skoleår frem. Dagtilbud-, Skole- og Familieudvalget drøfter tids- og procesplan samt organisering af projektet. Udvalget godkender, at beslutningskompetencen til at dimensionere kapaciteten på inklusionscentrene delegeres til Skolechefen, og at arbejdet igangsættes.
Indstilling: Skolechefen indstiller til Dagtilbuds-, Skole- og Familieudvalget, at  Udvalget drøfter tids- og procesplan samt organisering af projektet til at håndtere kapacitetsudfordringerne på specialområdet.  Udvalget godkender, at kompetencen til at træffe beslutninger om dimensioneringen af inklusionscentrene fremadrettet delegeres til Skolechefen  Udvalget godkender, at Skolechefen igangsætter arbejdet.

Punkt 4: Godkendelse og drøftelse af procesplan for arbejdet med en politisk ambition for fremtidens skole
Sagsnummer: EMN-2022-04053
Resumé: Dagtilbuds-, Skole- og Familieudvalget havde temamøde d. 9. maj 2022. På mødet udtrykte udvalget ønske om at arbejde med en politisk ambition for fremtidens folkeskole, som kan binde almen- og specialområdet sammen og være det politiske fundament for de kommende års nødvendige beslutninger om prioritering af indsatser og ressourcer samt organisering af det samlede skolevæsen, mv. Udvalget har efterfølgende 15. august 2022 godkendt et flerårigt udvalgsmål om at arbejde med en politisk ambition for 2023-26. Dagtilbuds-, Skole- og Familieudvalget drøfter tids- og procesplan samt organisering af et kommende arbejde med en politisk ambition. Udvalget godkender, at Skolechefen igangsætter arbejdet.
Indstilling: Skolechefen indstiller til Dagtilbuds-, Skole- og Familieudvalget, at  Udvalget drøfter tids- og procesplan samt organisering af arbejdet med en politisk ambition for fremtidens folkeskole i Silkeborg Kommune  Udvalget godkender, at Skolechefen igangsætter arbejdet

Punkt 5: Godkendelse af ny vurderingspraksis for sprog og skriftsprog på dagtilbud og skole
Sagsnummer: EMN-2020-04596
Resumé: På DSFU-mødet 15. august 2022 blev udvalget orienteret om arbejdet med udvalgsmålet ”Vi løfter sprog- og læsekompetencer for alle børn (0-16 år) i Silkeborg Kommune” og drøftede kort oplægget til vurderingspraksis for dagtilbud og skole. Sagen blev taget til efterretning.
Indstilling: Skolechefen og Børne- og Familiechefen indstiller til Dagtilbuds-, Skole- og Familieudvalget,  at oplægget til vurderingspraksis for skole og dagtilbud godkendes

Punkt 6: Drøftelse af den lokale implementering af initiativer og værktøjer fra aftalen om nyt evaluerings- og bedømmelsesystem
Sagsnummer: EMN-2022-02430
Resumé: Fra skoleåret 2022/23 er der nye rammer for test, evaluering og skoleudvikling i folkeskolen, som er vedtaget nationalt i efteråret 2021 i aftalen om det fremtidige evaluerings- og bedømmelsessystem i folkeskolen. De nye evalueringsværktøjer og initiativer har til hensigt at styrke evalueringskulturen i folkeskolen med henblik på, at undervisningen støtter alle elevers faglige og alsidige udvikling og dannelse. Dagtilbuds-, Skole- og Familieudvalget drøfter det lokale arbejde med at implementere de nye rammer, initiativer og værktøjer.
Indstilling: Skolechefen og Børne- og Familiechefen indstiller til Dagtilbuds-, Skole- og Familieudvalget,  At udvalget drøfter den lokale implementering af initiativer og værktøjer fra aftalen om nyt evaluerings- og bedømmelsesystem

Punkt 7: Drøftelse af arbejdet med vision, mission og arbejdsværdier for skolevæsenet
Sagsnummer: EMN-2021-04429
Resumé: Til Dagtilbuds-, Skole– og Familieudvalget forelægges her baggrunden for og beskrivelse af den igangværende proces med udarbejdelse af Skoleafdelingens vision, mission og arbejdsværdier for det samlede skolevæsen. Arbejdet med dette skal ses som en del af udmøntningen af den sammenhængende Børne- og Ungepolitik og tager afsæt i de fælles og overordnede opdrag fra folkeskoleloven, byrådet, fagudvalg og koncernledelsen. Dagtilbuds-, Skole– og Familieudvalget drøfter Skoleafdelingens arbejde med vision, mission og arbejdsværdier for det samlede skolevæsen.
Indstilling: Skolechefen indstiller til Dagtilbuds-, Skole- og Familieudvalget,  at oplægget om arbejdet med vision, mission og arbejdsværdier for skolevæsenet drøftes.

Punkt 8: Drøftelse vedr. kommende dialogmøder med skole-og forældrebestyrelser
Sagsnummer: EMN-2022-04048
Resumé: Dagtilbuds-, Skole- og Familieudvalget bedes drøfte og komme med ønsker til emner, indhold og form for dialogmøderne med forældre- og skolebestyrelser i de kommende måneder
Indstilling: Børne- og Familiechefen og Skolechefen indstiller til Dagtilbuds-, Skole- og Familieudvalget,  at udvalget drøfter ønsker til emner, indhold og form til dialogmøderne med forældre- og skolebestyrelserne

Punkt 9: Drøftelse af mulighederne i velfærdsaftalerne
Sagsnummer: EMN-2022-03896
Resumé: Det fremgår af økonomiaftalen for 2023 mellem Kommunerne og Regeringen, at alle 98 kommuner skal have mulighed for at indgå en velfærdsaftale med regeringen og dermed blive frisat fra lovgivningen på et velfærdsområde. Hver kommune kan søge en velfærdsaftale på enten dagtilbuds-, folkeskole- eller ældreområdet, og i alt fire kommuner får mulighed for at blive frisat på beskæftigelsesområdet.
Indstilling: Skolechefen og Børne- og Familiechefen indstiller til byrådet,  at mulighederne for at indgå i velfærdsaftalerne på dagtilbuds- og skoleområdet drøftes mhp. at lave en tilkendegivelse til KL på kommunens vegne senest 30. september 2022

Punkt 10: Godkendelse af anlægsbevilling til forbedring af arbejdsmiljøet på Gjern Skole og Balle Tandklinik
Sagsnummer: EMN-2014-02359
Resumé: Byrådet skal beslutte, hvorvidt de kan godkende en anlægsbevilling på 0,105 mio. kr. til forbedring af arbejdsmiljøet på henholdsvis Gjern Skole og Balle Tandklinik. Gjern Skole er udfordret på egnede mødelokaler, hvor der kan afholdes fortrolige samtaler med forældre, medarbejdere mv. Balle Tandklinik mangler udluftningsmuligheder i både kontor- og sterilisationslokalet.
Indstilling: Skolechefen indstiller til byrådet,  at der godkendes en anlægsbevilling på 0,105 mio. kr. til forbedring af arbejdsmiljøet på Gjern Skole og Balle Tandklinik

Punkt 11: Godkendelse af anlægsbevilling til erstatningsbyggeri på Frisholm Skole
Sagsnummer: EMN-2022-03566
Resumé: Frisholm Skole har indtil 1. august 2022 anvendt bygningen Stjerneskuddet til SFO-formål, som tidligere har huset Frisholm Børnehave. Grundet akut manglende kapacitet på dagtilbudsområdet i Them i foråret 2022 blev den nedlagte børnehave inddraget til dagtilbud som en midlertidig løsning. 20. juni 2022 godkendte byrådet en anlægsbevilling til ombygning og inventar i de midlertidige lokaler til dagtilbud. Som en følgevirkning har Frisholm Skole mistet faciliteter til SFO-børnene, og byrådet anmodes derfor om at beslutte, hvorvidt de kan godkende en anlægsbevilling på 1,737 mio. kr. til ombygning af eksisterende lokaler til skole.
Indstilling: Skolechefen indstiller til byrådet,  at der godkendes en anlægsbevilling på 1,737 mio. kr. til erstatningsbyggeri på Frisholm Skole

Punkt 12: Orientering om muligheden for oprettelse af international skole eller linje i Silkeborg Kommune
Sagsnummer: EMN-2018-05732
Resumé: De fleste internationale skoler i Danmark er private eller frie grundskoler. Der er dog muligheder for også at oprette en international grundskole eller en international profillinje i udskolingen i kommunal regi. I det følgende vil muligheder og rammer for oprettelse af en international grundskole og international linje beskrives.
Indstilling: Skolechefen indstiller til Dagtilbuds-, Skole- og Familieudvalget,  at orienteringen om mulighederne for oprettelse af international grundskole og international linje i Silkeborg Kommune tages til efterretning

Punkt 13: Godkendelse af mødeplan 2023 for Dagtilbuds-, Skole- og Familieudvalget
Sagsnummer: EMN-2022-01920
Resumé: Fastsættelse af tid og sted for afholdelse af udvalgets ordinære møder.
Indstilling: Koncerndirektør Peter Sinding Poulsen indstiller til Dagtilbuds-, Skole- og Familieudvalget,  at møder afholdes 2. mandag i måneden  at mødet 9. januar flyttes til 16. januar  at mødet 13. februar flyttes til 31. januar  at mødet 10. april flyttes til 29. marts  at mødet 11. december flyttes til 27. november  at møder starter kl. 8.15 og afholdes fortrinsvis i mødelokalerne i blok D  at der ikke afholdes møde i juli måned

Punkt 14: Orientering om Ankestyrelsens undersøgelse af juridiske kvalitet i sagsbehandlingen i sager om udsatte børn og unge
Sagsnummer: EMN-2022-03189
Resumé: Ankestyrelsen gennemgår årligt sager om udsatte børn og unge fra ca. en tredjedel af landets kommuner med fokus på, om udvalgte lovkrav er overholdt. Ankestyrelsen har set på sager, hvor der jf. servicelovens § 52 er truffet afgørelse om familiebehandling og anbringelse. Silkeborg kommune indgår i undersøgelse for 2022.
Indstilling: Børne og Familiechefen indstiller til Dagtilbuds-, Skole- og Familieudvalget,  at orientering tages til efterretning

Punkt 15: Orientering om status på rekrutterings og fastholdelsesudfordringer
Sagsnummer: EMN-2022-00769
Resumé: Silkeborg Kommune er, ligesom mange øvrige kommuner, udfordret af mangel på arbejdskraft på forskellige velfærdsområder. I Børne- og Familieafdelingen gælder det særligt for pædagogisk personale på dagtilbudsområdet, socialrådgivere i familierådgivningen og socialpædagoger til døgn- og aflastningstilbuddet Solbo. Udvalget orienteres om status på arbejdet med rekrutterings- og fastholdelsesudfordringer på Børne- og Familieområdet.
Indstilling: Børne- og Familiechefen indstiller til Dagtilbuds-, Skole- og Familieudvalget,  at orienteringen om status på rekrutterings- og fastholdelsesudfordringerne tages til efterretning.

Punkt 16: Til orientering
Sagsnummer: EMN-2022-00633

Punkt 17: Underskriftsside
Sagsnummer: EMN-2022-00633